
R E F E R A T

Localitatea Timişoara dispune de un sistem centralizat de alimentare cu apă, canalizare şi epurare a apelor uzate menajere.

Reţelele de alimentare cu apă existente nu acoperă toate zonele construite, situaţie întâlnită şi în cartierul Plopi, zona Rudolf Walter. Această deficienţă impune realizarea unor reţele de alimentare cu apă pe străzile din această zonă.
Menţionăm că în conformitate cu Protocolul de Colaborare nr.  SC2007-63/25.05.2007 încheiat între Municipiul Timişoara şi cetăţenii domiciliaţi în zona Rudolf Walter şi Protocolul de Colaborare nr.  SC2007-13196/07.06.2007 încheiat între Municipiul Timişoara şi cetăţenii domiciliaţi pe strada Bistrei  achiziţionarea tubulaturii necesare realizării reţelelor de alimentare cu apă se va face de către cetăţenii domiciliaţi în zona Rudolf Walter si strada Bistrei.
Valoarea totală a investiţiei ,,Extinderi reţele apă – zona Rudolf Walter ” este estimată la 538.161 lei (cu TVA), respectiv 99.549  Euro (1 EURO=3,7617 lei la data de 03.03.2008).

Având în vedere faptul că finanţarea obiectivului ,,Extinderi reţele apă -  zona Rudolf Walter ” se face din bugetul local, Capitolul ,,Alimentări cu apă”, propunem aprobarea studiului de fezabilitate conform proiectului P 03/2008 întocmit de S.C.  DELTA PROJECT  S.R.L.

